5. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΑΜΥΝΗΣ ΚΑΙ ΕΜΠΟΡΙΟΥ Αριθ. Οικ. 56200 της 19 Οκτ. /4 Νοεμ. 1964  (ΦΕΚ Β΄ 493) Περί εκτελέσεως του Νόμ.4325/1963 «περί εφευρέσεων αφορωσών την Εθνικήν Άμυναν της Χώρας και τροποποιήσεως του Νόμ. 2527/1920 «περί διπλωμάτων ευρεσιτεχνίας». Έχοντες υπ’ όψιν τας διατάξεις του άρθρ. 14 του Νόμ. 4325/63 «περί εφευρέσεων αφορωσών την Εθνικήν Άμυναν της Χώρας και τροποποιήσεως του Νόμ. 2527/1920 «περί διπλωμάτων ευρεσιτεχνίας», αποφασίζομεν: 1.Το ειδικόν γραφείον απορρήτων εφευρέσεων, περί ου η παρ. 1 του άρθρ. 2 του Νόμ. 4325/1963, στεγάζεται εις έν των γραφείων του Τμήματος Βιομηχανικής Ιδιοκτησίας του Υπουργείου Εμπορίου. 2.Δι’ αποφάσεως του Υπουργού Εμπορίου τοποθετείται εν τω Γραφείω τούτω ο απαιτούμενος αριθμός υπαλλήλων, εξουσιοδοτημένων δια τον χειρισμόν απορρήτων θεμάτων, δια την τήρησιν των ειδικών απορρήτων, βιβλίων δηλώσεων και σημειώσεων ευρεσιτεχνίας. 3.Το ειδικόν απόρρητον βιβλίον δηλώσεων ευρεσιτεχνίας φέρει αύξοντας αριθμούς αντιστοίχους προς τους του κοινού βιβλίου δηλώσεων. Εν τω βιβλίω τούτω καταχωρούνται άπασαι αι εφευρέσεις των ημεδαπών εφευρετών, εκ δε των αλλοδαπών εκείναι αίτινες έχουσι χαρακτηρισθή ως απόρρητοι υπό τινος των Κρατών, μεθ’ ων έχει συναφθή ειδική συμφωνία κατά τας διατάξεις του άρθρ. 1 του Νόμου. Στοιχεία της καταθέσεως αποτελούσιν ο αύξων αριθμός, το ονοματεπώνυμον και η διεύθυνσις του εφευρέτου ή του ειδικού πληρεξουσίου, η ημερομηνία και η ώρα, η απαρίθμησις των εγγράφων της εφευρέσεως και η υπογραφή του εφευρέτου ή του ειδικού πληρεξουσίου. Ο αύξων αριθμός, η ημερομηνία και η ώρα καταθέσεως αναγράφονται και επί της δηλώσεως (αιτήσεως) ευρεσιτεχνίας μετά της υπογραφής του αρμοδίου υπαλλήλου. Οσάκις η κατάθεσις της δηλώσεως ευρεσιτεχνίας γίνεται δια πληρεξουσίου, προσαρτάται το σχετικόν έγγραφον πληρεξουσιότητος. 4.Τα ειδικά απόρρητα βιβλία δηλώσεων και σημειώσεων ευρεσιτεχνίας ως και αι κατατιθέμεναι εφευρέσεις τηρούνται εντός αρχειοθήκης τριπλού συνδυασμού ασφαλείας. 5.Μετά την ούτω γενομένην κατάθεσιν των εφευρέσεων, η δια των διατάξεων του άρθρ. 3 του Νόμου θεσπισθείσα επιτροπή, εκ τριών ειδικευμένων αξιωματικών, προβαίνει εις τον έλεγχον του των. Η επιτροπή αύτη αποτελείται εκ του Διευθυντού του 2ου Γραφείου της Διευθύνσεως Τε.Σ./ΓΕΣ, του Τμηματάρχου ΔΙΙΙ του ΓΕΝ και του Προϊσταμένου του Τμήματος Ερευνών του ΓΕΑ/ΔΕΑΠ ή του βοηθού αυτού, διοριζομένωνδια διαταγής του Υπουργού Εθνικής Αμύνης τη εισηγήσει του οικείου Γενικού Επιτελείου. 6.Όσαι εκ των εφευρέσεων κρίνονται υπό της επιτροπής αξιωματικών ως μη εμπίπτουσαι εις τας διατάξεις του άρθρ. 1 του Νόμου παραπέμπονται μεθ’ απάντων των στοιχείων εις το κοινόν Γραφείον Ευρεσιτεχνίας προς σύνταξιν της εκθέσεως εις το κοινόν βιβλίον δηλώσεων εν τω αντιστοίχω αύξοντι αριθμώ και περαιτέρω έκδοσιν του διπλώματος ευρεσιτεχνίας. Η επί του κοινού βιβλίου δηλώσεων έκθεσις υπογράφεται μόνον υπό του αρμοδίου Τμηματάρχου, γίνεται δε εν αυτή μνεία της σελίδος και του τόμου του ειδικού απορρήτου βιβλίου δηλώσεων. 7.Όσαι εκ των εφευρέσεων κρίνονται υπό της επιτροπής αξιωματικών ως εμπίπτουσαι εις τας διατάξεις του άρθρ. 1 του Νόμου χαρακτηρίζονται ως «προσωρινώς απόρρητοι» και διαβιβάζονται υπ’ αυτής εις Γ.Ε.ΕΘ.Α/Δ. ΜΕΟ/Ι προς οριστικήν επιβολήν ή άρσιν του χαρακτηρισμού τούτου. Η υπηρεσία αύτη αποστέλλει αμελλητί, τα ληφθέντα έγγραφα εις το αρμόδιον κατά την κρίσιν της Γενικόν Επιτελείον, το οποίον γνωματεύει εντός διμήνου από της επιβολής του προσωρινού απορρήτου επί των ακολούθων: α)Εάν η εφεύρεσις αφορά την εθνικήν άμυναν και ενδιαφέρει το Γενικόν Επιτελείον. β)Εάν είναι εφαρμόσιμος. γ)Εάν είναι οικονομικώς συμφέρουσα και δύναται το Γενικόν Επιτελείον να αναλάβη τας σχετικάς δαπάνας. δ)Επί της ανάγκης επιβολής του οριστικού απορρήτου ασχέτως εάν συμπίπτωσιν ή ου αι προϋποθέσεις των εδαφ. β΄ και γ΄ ανωτέρω. 8.Βάσει της ανωτέρω γνωματεύσεως η Δ ΜΕΟ/1 εισηγείται εις τον Υπουργόν Εθνικής Αμύνης επί της υποβολής ή μη του οριστικού απορρήτου, εντός της υπό του Νόμου οριζομένης προθεσμίας. Αρμοδία δια την γνωστοποίησιν περί της επιβολής υπό του Υπουργού Εθνικής Αμύνης του οριστικού απορρήτου ως και τας λοιπάς ενεργείας των παρ. 3 και 4 του άρθρ. 4 του Νόμου, τυγχάνει η Δ ΜΕΟ/1. 9.Προκειμένης της εκδόσεως διπλώματος ευρεσιτεχνίας επί εφευρέσεως χαρακτηρισθείσης ως οριστικώς απορρήτου, αύτη καταχωρείται εις το ειδικόν απόρρητον βιβλίον σημειώσεων. Η καταχώρησις εν τω ειδικώ απορρήτω βιβλίω σημειώσεων περιέχει εκτός του αύξοντος αριθμού του βιβλίου τούτου και τον αύξοντα αριθμόν του κοινού βιβλίου σημειώσεων, εν ω κατά την παρ. 1 του άρθρ. 5 του Νόμου αναγράφεται η ένδειξις Α. Εφευρέσεις αφορώσαι Εθν. Άμυνα 36.Ε.ε.5 (Μετά την σελ. 486) Σελ.486,01 248-115 10.Από της επιβολής του οριστικού απορρήτου η παρακολούθησις των σχετικών δηλώσεων (αιτήσεων) ευρεσιτεχνίας, εις περίπτωσιν χρησιμοποιήσεως πληρεξουσίου, γίγνεται απόκλειστικώς υπό δικηγόρου, ούτινος το ειδικόν πληρεξούσιον εγκρίνεται υπό Γ.Ε.ΕΘ.Α./Α ΜΕΟ/2 κατόπιν ελέγχου συμφώνως προς τας  εν ισχύ διατάξεις ασφαλείας  διαβαθμισμένου υλικού. Η αυτή διαδικασία ακολουθείται και προκειμένου περί: α)Δικηγόρων επί συμβάσει, εξουσιοδοτημένων δια την παρακολούθησιν κρατικών εφευρέσεων β)Δικηγόρων διωρισμένων υπό αλλοδαπών δια την κατάθεσιν και παρακολούθησιν απορρήτων εφευρέσεων. 11.Η εν άρθρ. 7 του Νόμυ προβλεπομένη άδεια προς κατάθεσιν δηλώσεων ευρεσιτεχνίας εις την αλλοδαπήν χορηγείται τη αιτήσει του εφευρέτου ή του ειδικού πληρεξουσίου αυτού, υπό του Υπουργού Εθνικής Αμύνης τη εισηγήσει της Δ.ΜΕΟ/1. 12.Μετά την επιβολήν του οριστικού απορρήτου το ενδιαφερόμενον Γενικόν Επιτελείον υποβάλλει οριστικάς προτάσεις επί του τρόπου αποζημιώσεως του εφευρέτου (εφ’ άπαξ, κατά μονάδα παραγομένου είδους ή εις ποσοστά επί της αξίας αυτού). Αρμοδία υπηρεσία προς περαιτέρω εισήγησιν επί των χορηγουμένων εις τους εφευρέτας αποζημιώσεων εις τας περιπτώσεις των άρθρ. 9 και 10 του Νόμου τυγχάνει η Δ ΜΕΟ/1. 13.Η χρησιμοποίησις των εφευρέσεων, περί ων η παρ. 1 του άρθρ. 9 του Νόμου, νοείται γενομένη εν Ελλάδι. 14.Αι επιτροπαί των παρ. 3 και 5 του άρθρ. 9 του Νόμου ορίζονται δι’ εκάστην συγκεκριμένην περίπτωσιν 15.Η Δ ΜΕΟ/1 τυγχάνει αρμοδία δια την εισήγησιν της άρσεως του απορρήτου περί ης το άρθρ. 12 του Νόμου, ως και δια την εισήγησιν εφ’ όλων των θεμάτων περί ων το άρθρ. 13 του Νόμου. Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως. Σελ.486,02 248-116 36.Ε.ε.5 Εφευρέσεις αφορώσαι Εθν. Άμυνα 